Bear Stearns

Bear Stearns var en av verdens største investeringsbanker, med hovedkontor i New York. Banken tapte svært mye penger i de tidlige fasene av finanskrisen som startet høsten 2007, og måtte reddes 17. mars 2008. Den ble da kjøpt av konkurrenten JP Morgan, og opphørte som selvstendig selskap. JP Morgan fikk låne 29 milliarder dollar på gunstige betingelser fra den amerikanske sentralbanken for å kjøpe opp Bear Stearn. Aksjonærene i Bear Stearns fikk 10 dollar per aksje. Så sent som i februar 2008 var aksjekursen 93 dollar per aksje.

Banken hadde 15.500 ansatte, og hadde kontorer i alle viktige finansbyer i verden. Den var grunnlagt i 1923, og ble børsnotert i 1985. Det var et av de mest suksessfulle meglerhusene i årene før sammenbruddet.

 Eksterne lenker 


Kategori:Amerikanske banker
Kategori:Etableringer i 1923
Kategori:Finanskrisen 2008–2010
Kategori:Opphør i 2008